Luttera Regalis

Luttera Regalis (Germanice Königslutter) est oppidum Saxoniae Inferioris et ad Circulum Helmstadiensem pertinet. Praeter oppidum ipsum e vicis Beienrode, Boimstorf, Bornum am Elm, Glentorf, Groß Steinum, Klein Steimke, Lauingen, Lelm, Ochsendorf, Rhode (cum Bisdorf), Rieseberg, Rotenkamp, Rottorf, Scheppau, Schickelsheim, Sunstedt atque Uhry constat. Historia Vicus Lûtere anno 1135 primo in actis descriptus est. Eodem anno ecclesia cathedralis atque palatium Lotharius III imperator aedificari iussit. Anno 1318 mercatus in Foro Luttere institutus est. Anno 1400 Luttera oppidi ius accepit. Postea possessio Geulphorum facta est. Annis 1807 - 1813 ad Regnum Westphaliae pertinuit. Tum pars primo Ducatus Brunsvici, deinde ab anno 1918 Rei Publicae Brunsvici erat. Anno 1946 ad Saxoniam Inferiorem transiit. Cives clari Samuel Hahnemann (1755 - 1843), medicus et de medicina scriptor, notus praecipue homoiopathiae conditor, annis 1796 - 1799 hic vixit. Nexus externi www.koenigslutter.de Pagina communis Lutterae Regalis